পল মৈত্র, দক্ষিন দিনাজপুরঃ গঙ্গারামপুর রেল স্টেশন এই মুহূর্তে বিগ্রেডে রুপান্তরিত করা সম্ভব না হলেও, রেল দপ্তর থেকে গঙ্গারামপুর স্টেশনে সার্বিক উন্নয়নের জন্য ৫ কোটি ৬৪ লাখ টাকা বরাদ্দ করা হয়েছে বলে গঙ্গারামপুর রেল উন্নয়ন কমিটি সূত্রের খবর। এই বিপুল পরিমাণ অর্থে গঙ্গারামপুর রেলস্টেশনের প্লাটফর্ম, যাত্রী শেড, ব্যবহার যোগ্য শৌচালয়, বিশুদ্ধ পানীয় জল সহ যাবতীয় উন্নয়ন করা হবে বলে রেলের উন্নয়ন কমিটি সূত্রে খবর। প্রসঙ্গত উল্লেখ, রেলস্টেশনের উন্নয়নের জন্য দীর্ঘদিন ধরে রেল উন্নয়ন কমিটি সহ বিভিন্ন সংগঠন আন্দোলন করে আসছিল। গত ৫ই আগস্ট গঙ্গারামপুর রেল উন্নয়ন কমিটির পক্ষ থেকে গঙ্গারামপুর স্টেশন কে বি গ্রেড করার দাবিতে অনশন কর্মসূচি গ্রহণ করে। সেদিন প্রধানমন্ত্রী দপ্তরের থেকে একটি চিঠি গঙ্গারামপুর কমিটির কাছে আসে বলে খবর। আর সেই চিঠিতে উল্লেখ রয়েছে, গঙ্গারামপুর রেল স্টেশন এ মুহূর্তে বিগ্রেড করা সম্ভব না হলেও ৫ কোটি ৬৪ লাখ টাকায় স্টেশনের আমূল সংস্কার করা হবে বলে গঙ্গারামপুর রেল উন্নয়ন কমিটি সূত্রে খবর। গঙ্গারামপুর রেল স্টেশন আমূল সংস্কার হলে, গঙ্গারামপুর এর বাণিজ্যিক অবস্থার উন্নতি হবে বলে জানান গঙ্গারামপুর মার্চেন্ট অ্যাসোসিয়েশনের সম্পাদক কমলেশ ফৌজদার। গঙ্গারামপুর রেল স্টেশন সংস্কার হলে, নিত্যযাত্রীরা ভীষণ ভাবে উপকৃত হবেন বলে জানান গঙ্গারামপুর পৌরসভার চেয়ারম্যান প্রশান্ত মিত্র।